Dihlatse tša Jehofa tša kua Bulgaria di butše melato ya go lwantšhana le melao e 44 yeo ge e ka ba molaong e tlago go di thibela go hwetša tokelo yeo e dumelelwago ke molaotheo wa naga ya go dira mediro ya tšona ya bodumedi. Krassimir Velev e lego mmoleledi wa Dihlatse tša Jehofa go tšwa ofising ya tšona e kgolo kua Sofia o boletše gore: “Dihlatse tša Jehofa di thuša batho ba mo setšhabeng ka go boledišana le bona ka mathata ao ba lebeletšanago le ona le go ba nea dikarabo go tšwa Beibeleng. Batho ba bantši ba amogela molaetša wa rena, eupša mebasepaleng yeo go dirišwago melao yeo e thibelago mediro ya rena, re a tlaišwa ka ge re nea batho dikgatišo tša mahala goba ka ge re ba botša ka ditumelo tša rena. Ge e ba go kgonega, re lwela tokelo ya rena yeo re e neilwego ya gore re hlankele Modimo re lokologile.”